17. Ankestyrelsens praksisundersøgelse om brug af skærpet rådighedssanktion (Åben)
Tidl. politisk behandling
Forventet sagsgang
AU, ØK, BY
Lovgrundlag
Lov om aktiv socialpolitik
SAGENS INDHOLD
Byrådet skal i denne sag tage stilling til Ankestyrelsens praksisundersøgelse om brug 
af skærpet rådighedssanktion, og hvilke foranstaltninger der iværksættes på 
baggrund af undersøgelsen. Rapporten er vedlagt som bilag. 
Praksisundersøgelsen er den anden undersøgelse ud af tre, som blev aftalt af partierne bag lovændringen, 
i forbindelse med ’Aftale om mere enkle og skærpede sanktioner, styrket kontrol med snyd og færre 
fejludbetalinger’. Reglerne om sanktioner i lov om aktiv socialpolitik blev ændret pr. 1. januar 2020. 
Ankestyrelsen har via en stikprøve undersøgt kommunernes praksis vedrørende brug af skærpede 
sanktioner. I undersøgelsen har Ankestyrelsen gennemgået, hvorvidt kommunerne i deres sagsbehandling 
har levet op til de proceskrav der er, før man kan lave en afgørelse om skærpet sanktion. Ankestyrelsen 
har således ikke undersøgt, hvorvidt borgerne burde sanktioneres eller ej ud fra en socialfaglig vurdering 
af, om det ville bringe dem tættere på arbejdsmarkedet. 
I praksisundersøgelsen har Ankestyrelsen gennemgået 61 sager på tværs af 13 kommuner om brugen af 
skærpet rådighedssanktion i afgørelser truffet fra 1. januar 2020 til 31. marts 2022. 26 af disse sager 
vedrører aktivitetsparate borgere, og 35 vedrører jobparate borgere. [adresse] er blevet udvalgt 
som en del af stikprøven og har bidraget med fire sager til Ankestyrelsens undersøgelse af kommunernes 
praksis i sager, hvor borgeren har fået en skærpet rådighedssanktion efter § 40 a, stk. 1, i lov om aktiv 
socialpolitik.
Rapporten fra praksisundersøgelsen er offentliggjort 21. april 2023, og [adresse] skal inden for 
tre måneder fra modtagelsen af rapporten forelægge praksisundersøgelsen for Byrådet og orientere 
Ankestyrelsen om Byrådets behandling, herunder hvilke foranstaltninger Byrådet har besluttet at 
iværksætte, jf. retssikkerhedslovens § 79 a. 
Med regelændringen pr. 1. januar 2020, som er baggrunden for praksisundersøgelsen, blev målgruppen 
for skærpede sanktioner udvidet fra kun at omfatte de ”jobparate” (som er ledige, der vurderes i stand til at 
påtage sig et arbejde umiddelbart) til også at omfatte de ”aktivitetsparate” (som er borgere, der har 
udfordringer ud over ledighed). Ledige borgere, der er aktivitetsparate, kan have fysiske, psykiske eller 
sociale udfordringer, som gør, at de ikke aktuelt kan varetage et ordinært arbejde. De er dog stadig forpligtet 
til at stå til rådighed for jobcentrets indsats for at hjælpe dem tættere på arbejdsmarkedet. Ankestyrelsen 
har både undersøgt praksis omkring sanktionering af jobparate og aktivitetsparate, men med særligt fokus 
på de aktivitetsparate. De fire sager fra [adresse] er alle vedrørende aktivitetsparate borgere.
Hvis man som ledig ikke lever op til sin rådighedsforpligtelse, skal kommunen give en sanktion, hvis der 
ikke foreligger en rimelig årsag. En sanktion betyder, at borgeren fratrækkes et beløb af den månedlige 
forsørgelsesydelse. Hvis en borger efter første sanktion på ny udviser manglende vilje til at stå til rådighed, 
[adresse]: EMN-2022-03307
Dok-ID: 3544786
Sagsbehandler: ests
Byråd
27. juni 2023  19:00
kan kommunen give en skærpet rådighedssanktion i en, to eller tre måneder. I denne periode får borgeren 
anvist en aktivitet (fx beskæftigelsestilbud, nytteindsats eller daglige samtaler på jobcentret) og får kun sin 
ydelse udbetalt for de dage, vedkommende møder op til aktiviteten. 
For at sikre borgernes retssikkerhed er der i lovgivningen en lang række proceskrav, der skal være opfyldt, 
før man kan træffe afgørelse om skærpet sanktionering. I rapporten for praksisundersøgelsen har 
Ankestyrelsen udarbejdet en tjekliste til brug ved sagsbehandlingen, og her fremgår 17 trin, der skal 
gennemføres for at træffe en korrekt afgørelse om skærpet sanktionering. 
Resultaterne fra praksisundersøgelsen vedrørende de 13 kommuner er:

Ankestyrelsen har fundet fejl i 52 af de 61 sager. Det vil sige, at Ankestyrelsen ville have ændret 
afgørelserne, hvis sagerne var blevet indbragt som en klagesag, fordi kommunernes sagsbehandling 
ikke er i overensstemmelse med regler og praksis. 

I alle 26 sager, hvor borgeren er aktivitetsparat, har Ankestyrelsen fundet fejl (herunder i de fire sager 
fra [adresse]). 

Ud af de 35 sager, hvor borgeren er jobparat, har Ankestyrelsen fundet fejl i 26 af dem.
Ankestyrelsen gør i rapporten opmærksom på, at kommunerne ikke har haft en fast praksis at læne sig op 
ad, fordi reglen om skærpet rådighedssanktion kun har været gældende siden 2020, og fordi der i 
forbindelse med Covid-19 nedlukningerne har været perioder, hvor borgernes rådighedspligt har været 
suspenderet. Fastlæggelse af praksis er derfor først nu under udvikling i kommunerne.
De fire sager fra [adresse] er afgjort i perioden 28. januar 2021 til 25. januar 2022 og omhandler 
tre borgere, da én borger har fået to skærpede sanktioner. De processuelle fejl i sagsbehandlingen, som 
Ankestyrelsen peger på, er følgende:

For alle tre borgere har kommunen ikke i afgørelsen forholdt sig til, om der er ’andre forhold’ hos den 
aktivitetsparate borger, som gør, at vedkommende ikke har pligt til at stå til rådighed. 

Den borger, der er blevet sanktioneret to gange, har ikke mellem de to afgørelser om skærpet 
sanktion modtaget en ny afgørelse om sanktion samt vejledning om muligheden for skærpet 
rådighedssanktion.

I to af afgørelserne mangler begrundelser for længden på sanktionen.

I en af afgørelserne mangler der en henvisning til en lovparagraf.

I to af afgørelserne mangler vurderinger af, om sanktionen fremmer borgerens rådighed.

En borger er genvejledt skriftligt efter seks måneder, men ikke genvejledt mundtligt. 

I en partshøring er der ikke foretaget ’udvidet partshøring’, idet man kun har forsøgt at kontakte 
borger telefonisk og ikke fx søgt personlig kontakt på adressen.

I en sag er der ikke truffet afgørelse om, at borgerens sag lukkes, hvis borgeren i en hel måned 
udebliver fra aktiviteter samtidig med afgørelsen om den skærpede sanktion.
VURDERING
Job og Økonomi vurderer, at praksisundersøgelsen, til trods for at der er tale om ganske få sager, viser 
nogle udfordringer med at efterleve alle proceskrav i sagsbehandlingen af sager om skærpet 
rådighedssanktion. Dette giver anledning til at iværksætte en række nye foranstaltninger til at supplere 
allerede igangsatte tiltag. De konkrete foranstaltninger uddybes nedenfor. 
Udover iværksættelsen af mere generelle foranstaltninger er de fire sager, som indgik i undersøgelsen, 
blevet gennemgået og de processuelle fejl i sagsbehandlingen er håndteret på baggrund af 
bemærkningerne fra Ankestyrelsen. 
I forlængelse heraf skal det bemærkes, at siden lovændringen trådte i kraft 1. januar 2020, har [adresse] 
Kommune i alt givet 18 skærpede sanktioner - fem i 2020, seks i 2021, seks i 2022 og én i 2023 frem til 15. 
maj. Ingen af disse afgørelser er blevet påklaget til Ankestyrelsen.
Henset til de komplekse regler, som bl.a. afspejler sig i Ankestyrelsens omfattende tjekliste til brug ved 
sagsbehandlingen, gennemførte Jobcenter [adresse] primo 2020 undervisning af medarbejderne i de 
relevante afdelinger for at understøtte implementeringen af de nye sanktionsregler. Arbejdet med 
implementeringen blev herefter afbrudt grundet Covid-19 nedlukningen, som bl.a. betød, at 
beskæftigelsesindsatsen blev suspenderet fra marts 2020 til september 2020, herunder også mulighederne 
for at sanktionere borgerne.  De nye regler om skærpet rådighedssanktion har således været udfordret af, 
at der ikke har været en længerevarende praksis at læne sig op ad.
Som følge af den afbrudte implementering iværksatte Jobcenter [adresse], efter at suspenderingen af 
beskæftigelsesindsatsen ophørte i september 2020, en række nye tiltag med henblik på at sikre efterlevelse 
af de nye lovregler. 
I første omgang blev den interne undervisning gennemført endnu en gang for medarbejderne i de relevante 
afdelinger. 
Herudover blev der udarbejdet en fælles ’bedste praksis’ om håndteringen af reglerne for alle 
sagsbehandlerne på arbejdsmarkedsområdet, og der blev udarbejdet tjeklister til brug for 
sanktionsprocessen. Desuden har de faglige koordinatorer og jobcentrets jurist deltaget på kursus ved 
Ankestyrelsen i sanktionsreglerne i foråret 2022 med henblik på yderligere kompetenceudvikling og indsigt 
i Ankestyrelsens praksis på området. 
Der er desuden ændret i jobcentrets interne arbejdsgange, således at alle sanktionsafgørelser 
kvalitetssikres af en faglig koordinator, inden der træffes endelig afgørelse om sanktion. 
Udover 
de 
allerede 
igangsatte 
initiativer 
iværksætter 
Job 
og 
Økonomi, 
på 
baggrund 
af 
praksisundersøgelsen, en række yderligere foranstaltninger. 
Jobcenter [adresse] igangsætter en tredje runde med undervisning i korrekt sagsbehandling ved brug af 
skærpet rådighedssanktion, med udgangspunkt i de materialer Ankestyrelsen har udarbejdet i forbindelse 
med praksisundersøgelsen herunder anbefalinger til kommunerne og tjekliste til sagsbehandling. 
Derudover vil der, som opfølgning på de igangsatte initiativer, primo 2024 blive foretaget en 
sagsgennemgang, på baggrund af et stikprøveudtræk af afgørelser om skærpet rådighedssanktion, for at 
sikre, at alle proceskrav efterleves i sagsbehandlingen. 
ØKONOMI
Der er ingen økonomiske konsekvenser. 
INDSTILLING
Direktøren for Job og Økonomi indstiller til Byrådet:
1.
At Ankestyrelsens praksisundersøgelse om brug af skærpet rådighedssanktion tages til efterretning. 
2.
At iværksættelsen af de ovenfor beskrevne foranstaltninger med henblik på at sikre efterlevelse af 
reglerne om skærpet rådighedssanktion godkendes. 
BESLUTNING
Arbejdsmarkedsudvalget, 7. juni 2023:
Fraværende: Thake Nadia Pedersen
Indstilles godkendt.
Økonomiudvalget, 20. juni 2023:
Fraværende: Benedikte Christensen
Indstilles godkendt. 
Byrådet, 27. juni 2023:
Fraværende: Jon Poulsen
Godkendt.
Bilag
1.
Praksisundersøgelse om sanktioner 2 (3555738)
